

Številka: 900-1/22-38

Datum: 25.11.2024

**Z A P I S N I K**

21. redne seje Sveta Krajevne skupnosti Solkan, ki je bila v četrtek , 21.novembra 2024, v Domu KS Solkan, Trg J. Srebrniča 7, s pričetkom ob 18.30 uri.

Sejo je vodila predsednica Ksenija Brumat.

Na seji so bili prisotni: Ksenija Brumat, Tomaž Černe, Dejan Makarovič, Jernej Vidmar Bašin, Emil Bašin, Boštjan Koršič, Andrejka Prijon, Vidojka Harej, Branko Belingar

Neopravičeno odsotna: Vasja Medvešček in David Podgornik

**D n e v n i r e d :**

1. Pregled in potrditev zapisnika 20. redne seje
2. Neplačniki grobnine v Krajevni skupnosti Solkan
3. Pobude in predlogi članov Sveta KS Solkan
4. Razno

**Ad1**

Svetniki pregledajo sklepe 20. redne seje. Ugotovijo, da na ponovno objavljeno namero o oddaji poslovnega prostora v Domu KS Solkan ni bilo prijav, zato sprejmejo

**SKLEP**: Namera za oddajo poslovnega prostora se tretjič ponovi.

Boštjan Koršič predstavi novi ponudbi za nabavo puhalnika za uporabo na Kotalkališču. Svetniki soglasno sprejmejo sklep

**SKLEP**: Izbere se ponudbo za nabavo močnejšega puhalnika in se ponudniku izda naročilnico.

Na zapisnik 20. redne seje svetniki nimajo pripomb in ga soglasno sprejmejo.

**Ad2**

Tajnica predstavi problematiko neplačnikov najemnine grobnin in pa zavrnjenih računov s strani najemnikov. Svetniki sprejmejo naslednji

**SKLEP:** Krajevna skupnost Solkan pravni službi Mestne občine Nova Gorica pošlje podatke o neplačnikih, da sprožijo postopek izterjave.

**Ad3**

Pobude in predlogi članov Sveta KS Solkan:

* Predsednica pove, da je bila v kontaktu s pevskim zborom Slave Kalvora iz Maribora, ki bi radi imeli samostojni koncert v Solkanu v junij, saj praznujejo 80 obletnico delovanja. Gre za zbor primorskih izseljencev na Štajersko. Svetniki sprejmejo

**SKLEP:**  Vidojka Harej se z Olgo Srebrnič uskladi za nastop v okviru dogodka Pesem pod lipo.

* Glede izposoje miz in stolov, predsednica poda predlog o zvišanju cene izposoje. Svetniki soglasno sprejmejo

**SKLEP:**  Od 1.1.2025 je cena izposoje kompleta gasilskih miz 10 eur + DDV, ceno izposoje samo mize ali 2 kos klopi pa 5 eur + DDV.

* Svetnica svetnike seznani o sestanku v Obrtni coni glede problematike prometnega režima.
* Glede organizacije srečanja starejših krajanov v letu 2025 svetniki sprejmejo

**SKLEP:** Srečanje za starejše krajane bo Krajevna skupnost Solkan organizirala med 10. in 15. marcem 2025.

* Tomaž Černe pove, da luči pri Spomeniku padlih borcev in pri Spomeniku solkanskim mizarjem še vedno ne gorijo. Svetniki sprejmejo

**SKLEP:** Na Mestno občino Nova Gorica se ponovno pošlje zahtevo za popravilo razsvetljave.

* Za novoletno okrasitev prostorov Krajevne skupnosti Solkan poskrbita Tomaž in Andrejka 5. 12.2024.
* Glede pripombe krajana glede urejenosti eko otoka pri marketu Mercator v Solkanu so svetniki soglasni, da Krajevna skupnost glede tega nima pristojnosti in sprejmejo naslednji

**SKLEP**: Pripombe krajana se pošljejo na Mestno občino Nova Gorica s predlogom za čimprejšnjo rešitev.

* Na Krajevno skupnost je prispela ponudba za dokončanje zamenjanih oken na cesti IX. korpusa 46. Svetniki določijo Boštjana Koršiča, da se z izvajalcem zmeni za delo.
* Vidojka Harej pove, da so priprave na koncert za sv. Štefana v teku. Prosi Krajevno skupnost za pomoč pri pogostitvi nastopajočih. Svetniki potrdijo sodelovanje pri prireditvi.

**Ad4**

* Najemnik teniškega igrišča prosi za podaljšanje pogodbe za najem na deset let zaradi investicije v športni coni Žogica. Svetniki sprejmejo naslednji

**SKLEP:** Pravni službi pri Mestni občini Nova Gorica se pošlje poizvedbo o možnosti podaljšanja najemne pogodbe.

* Glede na prejet dopis o sviloprejkah v Solkanu in možnosti postavitve razstave v Domu KS Solkan se predsednica dogovori za sestanek.
* Glede na dopis podžupana Marka Tribušona o potrebah po dodatnih paketomatih v krajevnih skupnostih svetniki ugotovijo, da v Solkanu ni potrebe po dodatnih paketomatih.

**SKLEP:** Podžupanu se pošlje odgovor, da v Solkanu ni potrebe po dodatnih paketomatih.

* Andrejka predlaga, da se za komemoracije ob prvem novembru v okviru Krajevne skupnosti v času mandata tega Sveta poslužuje trobilnega kvarteta, bi pa morali imeti tudi zastave in okrasitev, saj gre za državni praznik. Pričakuje tudi, da bi se teh komemoracij udeležili vsi člani Sveta.
* Iz Goriške knjižnice Nova Gorica je prispel dopis o nedelovanju gretja v Knjižnici v Solkanu. Serviser je bil obveščen in Goriški knjižnici je bil poslan odgovor. Svetniki predlagajo, da bi sami pregledali delovanje centralne kurjave. Branko, Tomaž, Emil in Boštjan se dogovorijo, da bodo pogledali stanje in po možnosti uredili napako.
* Glede na morebitni posek ciprese na pokopališču v Solkanu se svetniki strinjajo, da se počaka odgovor najemnice glede odgovora Mestne občine Nova Gorica o možnosti preselitve groba. Svetniki se tudi strinjajo, da se gre v posaditev dodatnih cipres ob zidu na zunanji strani. Branko Belingar predlaga zasaditev šestih cipres.

**SKLEP:** Branko in Boštjan nabavita ciprese za ozelenitev pokopališča. Za naročilnico poskrbi tajništvo.

Od prejšnje seje je bila izdana naročilnica:

Elektro Bavcon Valter Bavcon s.p.- odstranitev drevesa pri Karavli


Gasilska enota Nova Gorica – servis gasilnih aparatov

Seja je bila zaključena ob 20.15

Po zvočnem zapisu zapisala:

Vilma Ninin

Predsednica Sveta KS Solkan



Ksenija Brumat

